परीक्षा में आउट ऑफ सिलेबस सवाल, री-एग्जाम का मांग
विनोबाभावे विश्वविद्यालय की गुरुवार को हुई स्नातक सेमेस्टर तीन की परीक्षा में फिलाॅस्फी जनरल के पेपर एक में आउट ऑफ सिलेबस सवाल पूछा गया। दरअसल, फिलाॅस्फी जनरल के छात्र-छात्राओं को पहले पेपर में वेस्टर्न फिलाॅस्फी की पढ़ाई करनी थी, जबकि परीक्षा में इंडियन फिलाॅस्फी से प्रश्न पूछे गए। परीक्षार्थियों ने इसका विरोध किया, लेकिन समझाने-बुझाने के बाद प्रश्नों का उत्तर लिख दिया। वैसे, परीक्षा के बाद उन्होंने अपने-अपने कॉलेजों के प्राचार्यों के जरिए री-एग्जाम की भी मांग की। विवि प्रशासन ने भी आउट ऑफ सिलेबस प्रश्न की बात स्वीकार कर ली। परीक्षार्थियों की मांग पर फिर से परीक्षा ली जाएगी।
ऐसे हुई लापरवाही
सीबीसीएसमें थर्ड सेमेस्टर में पेपर एक वेस्टर्न फिलाॅस्फी है। वहीं, पुराने सिलेबस के पहले वर्ष के सिलेबस में इंडियन फिलाॅस्फी थी। संभव है कि प्रश्न पत्र बनाते समय पुराने सिलेबस को आधार मान लिया गया हो।
^प्रश्न पत्र में गलती हुई है। जांच कराई जा रही है कि गलती कहा से हुई है। अगर परीक्षार्थी री-एग्जाम की मांग करते हैं, तो जल्द इसकी घोषणा की जाएगी। कोई भी निर्णय छात्र-छात्राओं के हित में ही लिया जाएगा।’’ -डॉ अजय शर्मा, परीक्षा नियंत्रक, विभावि, हजारीबाग
hin_Deva hin_Deva hin_Deva hin_Deva hin_Deva